ขอบสอบถามคุณหน่อยครับ ตอนนี้ผมมีอาการปวดเมื่อยตัวครับ ช่วงบั้นท้ายทั้งสองข้างจะปวดเมื่อยมากๆ แล้วตอนนี้ก็มีผื่นขึ้นทั้ง ลำตัว แขน ใบหน้า เป็นจุดๆเล็กๆสีแดงหลายๆจุดครับ อาการแบบนี้หมายความว่าผมเป็นโรคอะไรได้บ้างครับ
สวัสดีค่ะ อาการปวดเมื่อยตามตัวอาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-เส้นเอ็นอักเสบ-รับประทานยาที่มีการทำให้ปวดกล้ามเนื้อ เช่นยาลดไขมันบางชนิด-เป็นโรคติดเชื้อไวรัสที่ชื่อโรคชิคุนกุนย่า อาจมีไข้ร่วมด้วย เป็นโรคที่เกิดจากยุงลาย อาจทำให้มีอาการปวดข้อและปวดเมื่อยตามตัวได้มากหลีกเลี่ยงการใช้งานกล้ามเนื้อหรือข้อที่ปวด อาจจะงดการออกกำลังหรือการนั่งทับนานๆไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้ หากปวดมากขึ้นเรื่อยๆ ไม่ทุเลาหลังพัก ควรไปพบแพทย์เพื่อตรวจเพิ่มเติมส่วนเรื่องผื่นนั้นตอนนี้ยังไม่สามารถบอกได้แน่ชัดว่าสัมพันธ์กับการที่มีการปวดเมื่อยตามตัวหรือไม่ หากเป็นผื่นที่เป็นลุกลามทั่วตัว แดง คันมาก ขึ้นมาเฉียบพลัน เป็นพร้อมกับอาการปวดเมื่อย ควรไปพบแพทย์เพื่อตรวจร่างกายอย่างละเอียด ให้ได้การวินิจฉัยที่แน่นอน